**DRIFTSPLAN FOR HJORTEVILT**

**2021-2023**

**Sandnes og Holm Utmarkslag**

**Vedtatt på årsmøtet 11.05.2021**

****

****

**Forord:**

Sandnes og Holm Utmarkslag, **heretter SHU**, gikk i 2002 inn for å forvalte storviltjakta med hjelp av driftsplan for hele utmarkslagets område.

Følgende eiendommer omfattes av planen:

Alle eiendommer over 30 da utmark.

Fra og med gardsnummer 151, til og med gardsnummer 169 i Rauma kommune.

Ellers vises til vedlagt kart med inntegnede grenser.

Samlet areal for utmarkslaget/ valdet er: 57350 da.

Tellende areal er: 43337 da

Dette er sjette planperiode, og perioden settes til tre år og gjelder jaktårene 2021 til og med 2023.

Punkt i planen er, så langt det er mulig, forankret i kommunens ” Plan for forvaltning av hjortevilt i Rauma kommune”. Disse er uthevet som under:

*Rauma Viltnemnd har viltansvaret i kommunen og vil vedta en plan for forvaltning av hjorteviltet som er i overensstemmelse med viltloven og Miljø- og Naturressursplan for Rauma kommune.*

*Forvaltningsplanen skal legges til grunn ved utarbeidelse av bestandsplaner for de forskjellige valdene i Rauma. I planen forsøker vi å være konkret, men likevel gi storviltvaldene et visst handlingsrom ut fra lokale ønsker og behov ved forvaltningen av den lokale bestanden.*

Mål for avskytning:

* Totalbestanden av hjort i kommunen skal reduseres i planperioden. Men dette skal likevel ikke være til hinder for at viltnemnda kan praktisere differensiert forvaltning
* Det skal ikke være en overvekt av hanndyr blant skutte dyr 1,5 år og eldre, forholdet kolle:bukk skal derfor minimum være lik 1:1. Dette kan avvikes viss sett-hjort-skjema viser at det forholdet kolle:bukk er mindre enn 1,5:1 i bestandsplanområdet.
* Det skal tas ut flere voksne hodyr enn voksne hanndyr i en periode med reduksjonsavskytning. Forholdet kolle:bukk blant skutte dyr i disse områdene skal derfor være større enn 1:1.
* Som en følge av de to første er det et mål at kolle:bukk forholdet basert på sett hjort i planperioden nærmer seg 1,5:1.
* Andelen kalv og ungdyr skal minimum utgjøre 55 % av totalt skutte dyr, der kalv minimum skal utgjøre 20 % av totalt skutte dyr.
* Som et ledd i en bedre bestandsforvaltning skal kommunen videreføre vårtellingene og arbeide for å samle inn sett-hjort og slaktevekter for alle skutte dyr.

Driftsplanen blir vedtatt av årsmøtet for tre år, men evaluering av plana er fast årsmøtesak.

Ettersom vi i denne planperioden gjør flere endringer samtidig, vil vi i denne planperioden legge ekstra vekt på kontinuerlig evaluering og bruke mulighetene vi har til justeringer.

* Kvoten på 20 ekstradyr
* Mulighet for overføring av inntil 10% til neste år, etter søknad til styret.
* Satser på fellingsavgift

**Innhold**

**Side**

[1.0 Bakgrunn for planen 5](#_Toc415610265)

[1.1 Evaluering av forrige driftsplan 5](#_Toc415610266)

[2.0 Målsetning 6](#_Toc415610267)

[2.1 Hovedmål 6](#_Toc415610268)

[2.2 Delmål 6](#_Toc415610269)

[3.0 Planforutsetning 7](#_Toc415610270)

[3.1 Valddata 7](#_Toc415610271)

[3.3 Bestandsregulering 7](#_Toc415610272)

[3.4 Skader og utgifter 7](#_Toc415610273)

[3.5 Beslutningsgrunnlaget 8](#_Toc415610274)

[3.6 Tildeling av fellingsløyver 9](#_Toc415610275)

[3.7 Jakttid 10](#_Toc415610276)

[3.8 Ansvar 10](#_Toc415610277)

[3.9 Dokumenter knyttet til planen 10](#_Toc415610278)

[4 Hjort 12](#_Toc415610279)

[4.1 Bestandsutvikling 12](#_Toc415610280)

[4.2 Mål for hjorteforvaltningen i SHU 12](#_Toc415610281)

[4.3 Avskytingsprofil 13](#_Toc415610282)

[4.4 Arealkrav 14](#_Toc415610283)

[5 Elg 15](#_Toc415610284)

[5.1 Bestandsutvikling 15](#_Toc415610285)

[5.2 Mål for elgforvaltningen i SHU 15](#_Toc415610286)

[5.3 Avskytingsprofil 16](#_Toc415610287)

[5.4 Arealkrav, forutsatt full elgjakt 16](#_Toc415610288)

[6 Rådyr 17](#_Toc415610289)

[6.1 Bestandsutvikling 17](#_Toc415610290)

[6.2 Mål for rådyrforvaltningen i SHU 17](#_Toc415610291)

[6.3 Arealkrav 18](#_Toc415610292)

[7 Gjennomføring 19](#_Toc415610293)

[7.1 Tildeling av dyr 19](#_Toc415610294)

[7.2 Ettersøk 19](#_Toc415610295)

[7.3 Rapportering og kontroll 19](#_Toc415610296)

[7.4 Samarbeid 19](#_Toc415610297)

[7.5 Næringsutvikling 20](#_Toc415610298)

[7.6 Feilskutte dyr 20](#_Toc415610299)

[7.7 Overføring av ikke-skutte dyr 21](#_Toc415610300)

[7.8 Tilbakemelding 21](#_Toc415610301)

[8 Finansiering 21](#_Toc415610302)

Kart over Sandnes og Holm utmarkslag……………………………………………...20

## Bakgrunn for planen

Forskrift om forvaltning av hjortevilt slår fast at lokale bestandsplaner må ta hensyn til offentlige målsetninger for å bli godkjent, jfr § 15 (se nedenfor)

***§ 15 Krav til bestandsplan for elg og hjort, ledd en og to:***

***Vald eller bestandsplanområde som disponerer et tellende areal på minst 20 ganger minstearealet, kan søke kommunen om flerårig, maksimalt femårig, bestandsplan for elg og/eller hjort.***

***Bestandsplanen skal inneholde mål for bestandsutviklingen, i samsvar med kommunens mål. Bestandsplanen skal også inneholde en plan for den årlige avskytingningen i antall dyr, som et minimum fordelt på kategoriene kalv, voksne hunndyr, og voksne hanndyr, samt spissbukk for hjort.***

Det har vært et nasjonalt mål at all forvaltning av hjort og elg skulle være bestandsplanbasert fra 2006. I Rauma er det nå bare tre av 15 vald som har retta avskyting på hjort (§ 18 i hjorteviltforskrifta), og der tildelinga siste årene har ligget på 7-15 dyr. Vi bør fortsatt arbeide for at alle valdene slår seg sammen til større enheter og utarbeider bestandsplaner.

SHU var tidlig ute med egen driftsplan. Dette er den sjette planperioden, og ut i fra de gode erfaringene vi har hatt, velger utmarkslaget å fortsette med dette.

### Evaluering av forrige driftsplan

Driftsplanen ser ut til å fungere meget bra. Vi ser gode tall når det gjelder prosentvis avskyting på ulike kategorier dyr.

Jegerne har vist god moral, og vi har i dag en godt sammensatt bestand. jf. Statistikk på [http://utmarkslaget.com](http://utmarkslaget.com/)

## Målsetning

Miljø og naturressursplan for Rauma kommune:

Mål

* Man skal beskytte viltets leveområder gjennom bruk av PBL.
* Bestanden av hjortevilt må undersøkes mht. størrelse, trekk, områdebruk, og ut fra dette tilpasses beitegrunnlaget.
* Størrelsen av hjorteviltbestandene må kontrolleres bedre slik at konflikter i forhold til andre interesser ikke blir for store.
* Det må arbeides videre for å styrke grunneierorganiseringa for å bedre samarbeidet internt og på tvers av valdene med hensyn til hjorteviltjakt…

### 2.1 Hovedmål

Med bakgrunn i kommunens plan og mål, vil SHU:

* Forvalte hjorteviltet på en bærekraftig måte samtidig med at beiteskadene på skog og innmark holdes på et akseptabelt nivå.
* Gjennom rettet avskyting sørge for at stammen har en naturlig fordeling på alder og kjønn.

### 2.2 Delmål

* I driftsplanperioden, arbeide for at feltene skal gjennomføre tiltak for å skaffe seg bedre kunnskap om de lokale hjorteviltbestandene.
  + Registrere sett hjort og elg på [www.settogskutt.no](http://www.settogskutt.no/) aktivt.
  + Tellinger
* I perioden skal det arbeides for å opprettholde en aktiv hjorteviltforvaltning i feltene for å oppnå en jevn fordelt bestand i valdet.
  + god jaktmoral
  + beiteforsterkende tiltak der det er behov for det.

Det er i deler av valdet fortsatt en for stor hjortestamme. Det medfører økt beitepress på de naturlige vinterbeitene og uakseptabel skade på skog og innmark. På alle jaktfelta er det ønskelig å øke gjennomsnittsvekta ved å ta ut de minste dyra, samt å opprettholde andelen av stor bukk.

## 3.0 Planforutsetning

### 3.1 Valddata

Valdet er inndelt i 6 jaktfelt:

|  |  |  |  |  |
| --- | --- | --- | --- | --- |
| Felt nr | Navn | Areal (da) | Sameie (da) | Sum (da) |
| 17-1 | Mork/Slemmen indre | 5941 | 634 | 6575 |
| 17-2 | Holm/Slemmen ytre/Herje indre | 12974 | 317 | 13291 |
| 17-3 | Åfarnes | 5414 |  | 5414 |
| 17-4 | Sandnes | 6576 |  | 6576 |
| 17-5 | Rydjord/Frøyset | 3341 |  | 3341 |
| 17-6 | Holmemdalen | 8140 |  | 8140 |
|  | Tellende areal |  |  | 43337 |

Ellers vises til vedlagte kart med inntegnede grenser.

Samlet areal for utmarkslaget/ valdet er: 57350 da.

Tellende areal under skoggrensa er: 43337 da

### Bestandsregulering

Vi har i dag en bedre hjortestamme i valdet enn ved første planperiode for 19 år siden. Den fordeler seg bedre i valdet, og det høres bra med brøling i brunsttiden. Det er i femte periode felt 297 dyr, en fellingsprosent på 100 %. Fra mange felt meldes det fortsatt at det er store mengder hjort igjen i terrenget. Vi anbefaler derfor at avskytingen holdes på et høyere nivå i den nye planperiode.

### Skader og utgifter

SHU er bevisst på problemstillingen mellom en aktiv viltforvaltning og grunneiernes andre næringsinteresser, men vi mener att grunneiernes skader på dyrket mark og nyplantet skog må veie tyngre enn jegernes ønsker om størst mulig hjortestamme.

Dagens hjortestamme utøver et meget stort beitepress på innmark, spesielt om vinteren og våren, med varige skader på enga og betydelig avlings reduksjoner. Det er også registrert økende beiteskade på kulturskogen og reduksjon i artsmangfold. Ved økning i skadeomfang kan felling av de verste skadeutøverne bli nødvendig. Denne fellingen må være målrettet slik at de riktige dyrene tas ut. Samarbeidsavtaler om skadedyrfelling kan inngås mellom jaktfeltene og styret til en hver tid etter nøye vurdering. Skadedyrfelling kan etter søknad belastes ubenyttet kvote hvis omfanget skulle kreve det.

Skade tidlig på året utenom jakttid meldes styret slik at søknad om felling av skadedyr kan sendes viltnemda. Etter 1.juni kan slik felling belastes årets kvote.

### Beslutningsgrunnlaget

For å kunne forvalte en hjorteviltbestand over tid, er det viktig skaffe seg best mulig kunnskap om bestanden og dens utvikling. Systematiske innsamlinger av bestandsdata med høy kvalitet er derfor et viktig ledd i en langsiktig forvaltning.

I SHU gjøres dette ved:

* Registrering av felt vilt
* Veiing
* Sett hjort og elg
* Tellinger
* Observasjoner fra grunneiere og brukere
* Deltakelse i hjortemerkingsprosjekt
* Avlingsregistreringer i regi Landbruk Nordvest og AgriDeer prosjektet

Vekter, samt andre opplysninger om dyret påføres intern fellingsrapport og kvitteres.

Intern fellingsrapport skal utfylles fortløpende i forb. med slakting/veiing. Valdet sørger også for intern kontroll av felt vilt.

I kommunen gjennomføres vårtelling på innmark over 4 datoer. Utmarkslaget har ansvaret for tellingen i samarbeid med viltnemda v/miljøvernlederen.

”Sett hjort ” og ”sett elg” skal føres av alle jegere direkte i [www.settogskutt.no](http://www.settogskutt.no/)

Informasjon om registreringsrutiner deles ut i forkant av jaktsesongen. Vi ser at overgangen til digital registrering enda ikke fungerer optimalt. Her har jegerne en jobb å gjøre!

Valdets databank på felt hjort begynner å bli god. Vi har siden første planperiode gjennomført nøyaktige registreringer, og vi kan dermed se endringer på slaktevekter opp mot tidligere innsamlet data.

### Tildeling av fellingsløyver

Tildeling av fellingsløyver gjennom bestandsplan etter § 16 eller gjennom rettet avskyting etter § 18 i hjorteviltforskriften baserer seg på gjeldende minsteareal. Det er kommunen som fastsetter minstearealet gjennom forskrift, jfr. § 6 i hjorteviltforskriften.

Minstearealet for hjort i Rauma 2021 – 2025:

Isfjorden (Gamle Hen), Mittet og Mittetdalen, Innfjorden og Isterdalen og Romsdalen t.o.m. Medalen700 daa

Resten av Nordsida 500 daa

Måndalen 1 000 daa

Rødvenhalvøya, Lerheim, Haukeberg – Ytre Skorgen 250 daa

Øvre Romsdal 3 000 daa.

Minstearealet for elg i de delene av kommunen det er åpnet for elgjakt 2021 – 2025 er:

• Isfjorden (Gamle Hen) 14 000 daa

• Nordsida 15 000 daa

• Øvre Romsdal 8 000 daa

Ved tildeling av fellingstillatelser og godkjenning av bestandsplaner kan viltnemda fravike dette med inntil 50 %.

Hjorteviltforskriften gir ikke kommunen hjemmel til å innføre rettet avskytning på rådyr. Fellingsløyver for rådyr tildeles som frie dyr. Det er åpnet for rådyrjakt i hele kommunen, og minstearealet for rådyr er 1000 daa. I henhold til hjorteviltforskriftens § 20 kan kommunen etter søknad gi tillatelse til kvotefri jakt på rådyr til vald som disponerer et tellende areal på minimum 20 ganger minstearealet eller er større enn 10 000 daa.

I SHU legger vi til grunn følgende gjennomsnittlige arealkrav for tildeling av hjortevilt:

* Hjort: 361daa, dvs. et årlig uttak på 120 dyr, pluss en ekstrakvote på 20 som styret kan tildele felt der avskytingen er svært god, i planperioden 360 dyr (+60). Ekstradyr vurderes utdelt tidligst 15.november. **I tildeling av ekstradyr er høgeste prioritering å tildele dyr i de kategorier som trengs for å nå riktig avskytingsprofil. I tildeling av ekstradyr brukes også kategori kvige.**
* Elg:
* Rådyr: I henhold til §20 i hjorteviltforskriften, kvotefritt, begrenset til 1 dyr pr. tildelt hjort.

### Jakttid

Jakttiden i valdet er i henhold til: ”Forskrift om jakt- og fangsttider samt sanking av egg og dun” §2. Jakta avsluttes 23/12.

### Ansvar

Årsmøtet

* vedtar driftsplanen
* evaluerer og vedtar eventuelle endringer i driftsplanen.
* Fastsetter fellingsavgifter og eventuelt andre overordnede økonomiske konsekvenser for driftsplanen

Styret

* har det daglige ansvaret for oppfølging av planen
* tildeler dyr til feltene i henhold til planen
* sørger for at feltene har ettersøksavtale
* sørger for innkreving av fellings- og eventuell ettersøksavgift fra feltene
* sørger for at laget har en kontrollfunksjon
* sørger for kommunikasjon med Rauma kommune og Viltnemnda
* presenterer årlig statistikk for årsmøtet
* sørger for tilbakemelding til feltene etter avsluttet jakt
* håndterer evt feilskytingssaker der feltene ikke klarer å ordne opp

Feltene / feltleder

* sørger for intern fordeling av tildelte dyr innen feltet
* sørger for intern informasjon og jegerkontrakter
* sørger for nødvendig kommunikasjon med styret og kontrollør
* innkrever fellingsavgift og ettersøksavgift internt i feltet
* forsøker å løse feilskytingssaker primært internt i feltet eller feltene imellom

### Dokumenter knyttet til planen

* Avskytingsavtale for hjort med Rauma Kommune
* Avskytingsavtale for elg med Rauma Kommune
* Avskytingsavtale for rådyr med Rauma Kommune
* Oversikt over grunneiere i laget
* Kart med vald- og feltgrenser
* Samleskjema for tildeling av dyr til jaktfelta, med jegerkvittering
* Jaktkort-jegerkontrakt for enkeltdyr
* Rapportskjema for felt vilt (jeger-jaktfelt)
* Samleskjema for felt vilt (kontrollør)

## Hjort

### Bestandsutvikling

Fellingene i valdet er i siste 3 års-periode på 100% av tildelingene. Dette tyder på at det er mye dyr i terrenget. Vårtellingene bekrefter dette med høgeste resultat våren 2021, på 238 dyr. Samlet sett er plangruppas vurdering at bestanden i området er økt i forhold til for tre år siden, noe som ikke har vært et mål, da vi ønsker å sette grunneiernes landbruks interesser i første rekke.

### 4.2 Mål for hjorteforvaltningen i SHU

**Holm/Åfarnes/Holmemstranda (Kommunal plan fra 2021)**

**Resten av Nordsida**

Bestanden må reduseres.

Bestanden har økt i løpet av forrige planperiode, og vårtellinger har vist langt over 200 dyr. Det kan se ut som at området i økende grad blir tatt i bruk som vinteroppholdsområde, med de konsekvenser det har for beiteskader på innmark og skog. Det er i tillegg en god del problemer med påkjørsler i området

Med bakgrunn i tegn på fortsatt høy bestand (ref. Ovenfor), må SHU holde et våkent øye med videre utvikling i bestanden.

Med bakgrunn i at vi nå har forholdsvis kort planperiode, velger vi i første omgang å legge avskytingen på et høyere nivå enn i kommunenshjorteviltplan, da det fortsatt er betydelige beiteskader og påkjørsler i deler av valdet. Skal det vise seg at bestanden øker eller minker drastisk i løpet av perioden, kan SHU innenfor planperioden endre på tildelingene.

SHU ser att hovedårsaken til att noen grunneiere er mer plaget med beiteskader enn andre grunneiere, er at hjorten går etter det beste gresset, men med en del høyere beitepress og påkjørsler på felt 3-6 enn det er på felt 1-3, så legger vi derfor opp til et todelt arealkrav på våre seks felt.

Høy fellingsprosent og god sammenheng mellom tildelte dyr og felte dyr er viktig for å ha en målstyrt forvaltning, noe også den kommunale hjorteviltplana aktivt legger opp til.

### 

### 4.3 Avskytingsprofil

På grunnlag av de mål som er satt, fellingsstatistikk og lokal kunnskap om hjorteviltbestanden legges det opp til følgende avskytingsprofil:

|  |  |  |  |  |  |  |
| --- | --- | --- | --- | --- | --- | --- |
| **Kategori** | | **Kjønn** | **Alder** | **Andel** | **Herav** | **Kan også skyte** |
| **1** | **Bukk** |  | **>2,5 år** | **17,5 %** |  | **3,4,5** |
| **2** | **Kolle** |  | **>2,5 år** | **22,5 %** |  | **4,5** |
| **3** | **Spissbukk** |  | **1,5 år** | **>60 %** | **<60 %** | **5** |
| **4** | **Kvige** |  | **1,5 år** | **5** |
| **5** | **Kalv** |  | **0,5 år** | **>40 %** |  |

I driftsplanperioden ønskes felt 360 dyr med følgende fordeling på alder og kjønn:

* Hanndyr 2 ½ år og eldre, maksimum 17,5%
* Hodyr 2 ½ år og eldre, maksimum 22,5%
* Ungdyr og kalv minimum 60%, her av minimum 40% kalv.

Fordeling på kjønn av ungdyr skal være tilnærmet 50%,

Ved tildeling av dyr skilles det ikke lenger mellom kvige og kolle. Feltene får tildelt voksent hodyr. **Blir det skeivheter i avskytingen, vil vi bruke tilleggs dyrene for å rette opp mellom kategoriene. Også bruke kategorien kvige.**

*Valdene oppfordres til å innføre interne regler som stimulerer til ønsket avskytning. Den største utfordringa i kommunen er å holde oppe avskytinga av unge koller, og vi oppfordrer derfor til at de interne reglene ved feilskyting av små voksne koller på ungdyrkort er romslige. Uavhengig av valdets interne regler skal faktisk alder på koller fastsettes og rapporteres ut fra undersøkelse av tennene.*

*Regler for skrapdyr er interne regler i valdet for å oppnå en ønsket sammensetning i jaktuttaket. Vektgrensene skal være like for alle vald i kommunen. Dersom dyret ikke kasseres av viltnemnda går dette derfor av valdets avtalte fellingskvote og må uavhengig av valdets interne regler rapporteres og fellingsavgift betales i tråd med faktisk alder og kjønn.*

Skrapdyr.

For å stimulere til uttak av skrapdyr gjelder følgende grenser, som er anbefalt av kommunen:

* Kalv under 20 kg trekkes ikke i kvoten, men rapporteres inn som felt kalv til viltnemnda.
* Spissbukk under 45 kg og kvige under 40 kg trekkes som kalv i kvoten, men rapporteres inn som felt spisbukk/kvige til viltnemnda.
* Kolle under 57 kg trekkes som kvige på kvoten, men rapporteres inn som felt kolle til viltnemda.
* Voksen bukk under 60 kg trekkes som spissbukk i kvoten, men rapporteres inn til viltnemda som felt bukk

### 4.4 Arealkrav

|  |  |  |  |  |  |
| --- | --- | --- | --- | --- | --- |
| Felt nr | Navn | Areal (da) | Arealkrav ca (da) | Dyr pr år | Dyr totalt i perioden |
| 17-1 | Mork/Slemmen indre | 6575 | 411 | 16 | 48 |
| 17-2 | Holm/Slemmen ytre/Herje indre | 13291 | 411 | 33 | 99 |
| 17-3 | Åfarnes | 5414 | 411 | 13 | 39 |
| 17-4 | Sandnes | 6576 | 311 | 21 | 63 |
| 17-5 | Rydjord/Frøyset | 3341 | 311 | 11 | 33 |
| 17-6 | Holmemdalen | 8140 | 311 | 26 | 78 |
|  | Sum | 43337 |  | 120 | 360 |

Dette gir et gjennomsnittlig arealkrav på 361 daa/ pr hjort. Deretter så har vi tenkt att vi differensierer mellom feltene ved att felt 1-3 må ha 50 daa/hjort ekstra (411), mens felt 3-6 trend 50daa/hjort mindre (311).

## Elg

### Bestandsutvikling

Det er få observasjoner av elg i valdet. Det er langt i fra hvert år det blir felt elg, å elgjakta må nok helst sees på som en rekreasjonsjakt med liten sjanse for bytte. Ellers har vi ikke vårtellingsdata på elg, da elgen ikke bruker innmarka like aktivt som hjorten.

Krav til egen bestandsplan er minsteareal x20, så SHU kan ikke ha egen bestandsplan. Vi vil få dyr tildelt av viltnemda.

### Mål for elgforvaltningen i SHU

**Mål for elgforvaltningen i Rauma kommune**

Bestandene i Rauma er som nevnt svært små og dermed også sårbare for tilfeldigheter. Påkjørsler, naturlig dødelighet m.m. kan enkelte år ha stor betydning for bestandene. Ved å ta ut enkelte av de stedbundne voksne kyrne kan dette få utslag for det enkelte området. På Nordsida er det fra før et sterkt beitepress av hjort. Området tåler dermed ikke at det i tillegg blir en alt for stor elgstamme, som kan gjøre betydelig beiteskader i et såpass lite område. Isfjorden har per i dag ikke tilsvarende problem, men det er heller ikke noe ønske om å øke elgbestanden ut over dagens nivå.

**Nordsida og Isfjorden**

Bestanden må stabiliseres om lag på nåværende nivå.

På nordsida har vi felles bestand med Nesset. Elgbestanden har siden midten av 90-tallet gått tilbake, og har i flere år vært liten. Valdene Mittet og Sandnes/Holm valgte selv å frede elgen en periode, og bestanden tok seg opp igjen. De siste årene har bestanden vært relativt stabil, men med enkelte svingninger. I Isfjorden synes også elgstammen å være i vekst. Det er ønskelig å stabilisere bestanden omtrent på dagens nivå, for å unngå store beiteskader og svingninger i bestanden.

Det er et mål for SHU å ha en jaktbar elgstamme i området. Med bakgrunn i de få observasjonene er det dermed et delmål å få økt elgstammen.

### Avskytingsprofil

Elgjakta må vurderes årlig av årsmøtet i SHU, på grunnlag av de få observasjonene.

### Arealkrav, forutsatt full elgjakt



## Rådyr

### Bestandsutvikling

**Utviklingen i rådyrbestanden**

*Det har vært lite fokus på rådyrbestanden i kommunen, og avskytningen har for det meste skjedd i tilknytning til elg- og hjortejakta. Rådyrstammen var på sitt høyeste på 1990-tallet. Avskytingen nådde en topp i 1993 med 175 felte dyr. Milde og snøfattige vintrer, kombinert med reveskabb som holdt revebestanden nede, var hovedårsaken til den positive utviklingen i bestanden. Bestanden har siden avtatt noe, og uttaket er nå lavere og varierende. Ikke alle valdene leverer fellingsrapporter for rådyr, så det antas at uttaket er underrapportert. Revebestanden har tatt seg opp igjen, og sammen med sporadiske besøk av gaupe og mer snørike vintre vil dette begrense mulighetene for en stor rådyrbestand i Rauma.*

Det er felt 16 rådyr i valdet i 2015-2017, mot 64 rådyr i perioden 2005-2014. Rådyrbestanden beskattes ikke bare av jegere. Naturlig avgang (predasjon osv.) samt påkjørsler, utgjør en stor del av dødeligheten til rådyra.

Nå når rødreven har kommet tilbake igjen etter skabben, har rådyrbestanden blitt sterkt redusert i forhold til tidlig på 90-tallet.

Dette kan jegerne gjøre noe med. Predasjonskontroll gjennom aktiv revejakt er et gjennomførbart tiltak som vi bør ha fokus på.

### Mål for rådyrforvaltningen i SHU

**Mål for rådyrforvaltningen**

*Hjorteviltforskriftens § 20 sier at vald som disponerer et tellende areal på minimum 20 x minstearealet, eller minst 10 000 dekar, etter søknad kan tildeles kvotefri jakt på rådyr. Valdene må selv ta ansvaret for å forvalte rådyrstammen på en faglig forsvarlig måte, og innarbeide dette i sine planer. Kommunen oppfordrer valdene som fyller kriteriene i hjorteviltforskriftens § 20 til å søke om kvotefri jakt.*

**Mål for de enkelte områdene**

*I alle områder er det rom for at bestanden kan økes. I områder hvor det ligger til rette for det kan en mer aktiv og målrettet forvaltning kunne føre til en økning av bestanden*.

Det er rom for å øke rådyr bestanden i området, og retta tiltak for å greie dette kan være:

* Skånsomt uttak av voksne råer
* Revejakt
* Gaupejakt
* Sette opp skremsel i forkant av forhausting
* Vinterforing

Råer kan få både tre og fire kalver. (Gj.snitt 2,2 kalver.)[[1]](#footnote-1) Disse er verdifulle! Utpå høsten skiller det ikke mange kiloene på en kalv og ei rå heller, så kjøttmessig er ikke det noe argument.

### Arealkrav

Det tildeles 1 fritt rådyr pr. tildelt hjort. Skal vi ha gleden av å kunne jakte på rådyr, oppfordrer styret om at det ikke blir skutt produksjonsdyr. Skyt heller bukker og kalver, samt rødrev, og gaupe!

## Gjennomføring

### Tildeling av dyr

I forkant av jaktsesongen deler SHU ut fellingsløyver til jaktfeltene v/feltleder i henhold til gjeldene driftsplan og vedtatt fordelingsnøkkel/avskytingsprofil. Jaktfeltene v/feltleder er ansvarlig for fordeling av fellingsløyvene internt i feltet. Det utstedes kontrakter som blant annet skal forebygge feilskyting. Kontrakten skal klargjøre feltleders myndighet på valdet, og samtlige som utøver jakt skal kvittere for at de kjenner innholdet i jegerkontrakten. Kontrakten kan ha samme varighet som driftsplanen, og justeres dersom avskytingsavtalen revideres. De forannevnte dokumenter skal godkjennes av Rauma Viltnemnd.

### Ettersøk

Før jakta påbegynnes skal det være inngått avtale med ettersøksekvipasjer.

### Rapportering og kontroll

Feltene forplikter seg til å veie alle dyr etter felling og varsle kontrollør innen 24 t.

Felt dyr må ikke tas med ut av feltet uten avtale med kontrollør.

Dyrets hode tas vare på for kontroll. Vekter, samt andre opplysninger om dyret påføres intern fellingsrapport og kvitteres av skytter og/eller jaktleder. Feltleder og kontrollør er ansvarlig for at dette blir gjort. Viltnemnda kan til enhver tid kreve tilgang til fellingsrapportene.

### Samarbeid

Det legges fra styrets side ikke opp til noen overgang/jaktsamarbeide feltene imellom i sjette planperiode. Dog kan slikt samarbeid avtales feltene i mellom. Styret oppfordrer grunneierne i de respektive feltene til samarbeid for en god og effektiv jakt.

Samarbeid gir inspirasjon og styrke til å bedre forvaltningen i feltet. Her kan nevnes:

* Kartlegging av høst og vinterbeite
* Anlegg av viltåkrer
* Bygging av jakttårn
* Skogsdrift/skogskjøtsel i vintermånedene vil gi dyra bedre adgang til naturlig skogsbeite og bidrar til å holde de stedegne dyra.

### Næringsutvikling

Næring og næringsutvikling er hvert enkelt jaktfelt sitt ansvarsområde. Dette omfatter utbyttefordeling fra årets jakt på rettighetshaverne, salg av jakt, resultatforbedrende tiltak m.m.

### Feilskutte dyr

Feilskyting omfatter dyr som blir skutt ut over den avskytingsprofil og kvote som er tildelt feltene hvert år. Feilskytinger skal primært løses feltinternt, men alle feilskytinger skal likevel rapporteres inn til styret i SHU innen 24 timer etter at feilskytingen har funnet sted.

Rutinene for håndtering av feilskutte dyr er i prioritert rekkefølge:

1 Feilskutte dyr kan overtas av jaktfelt som har tilsvarende dyr igjen på sin kvote. Jfr. Punkt 7.3.

* 1. Dyret kan byttes mot neste års kvote for **feltet**. Det er viktig at feltene har gode interne rutiner for hvordan de tildeler dyr.

3 Dyret belastes mot neste års kvote i **valdet**. Feltet betaler da et gebyr på kr 150,- pr kilo slaktevekt.

Tilleggsbestemmelser:

* Ved mer enn to feilskytinger av samme jeger i samme planperiode, bli feltet pålagt et gebyr på kr 3000,-. Jegeren skal varsles ved andre gangs forseelse.
* Ved feilskyting av voksen bukk/okse, blir gebyr utstedet ved første gangs forseelse.
* Ved feilskyting av elg er det mindre sjanse for interne bytter og trekking av neste års kvote, da kvotene generelt er mindre. Dette medfører at reaksjonsbestemmelse 3 vil benyttes i større grad.

### Overføring av ikke-skutte dyr

[**Forskrift om forvaltning av hjortevilt**](https://lovdata.no/dokument/SF/forskrift/2016-01-08-12) **§16**

*Kommunen skal behandle søknad om godkjenning av ny bestandsplan eller endring i eksisterende bestandsplan innen 15. juni.*

*En godkjenning fastsetter fellingstillatelser for hele bestandsplanperioden, og skal inneholde informasjon om muligheten for overføring av et begrenset antall fellingstillatelser mellom år i perioden.*

**Kommunal hjorteviltplan punkt 4.3**

Bestandsplaner skal inneholde plan for årlig avskytning fordelt på alder og kjønn, inklusiv maksimalt antall dyr som kan skytes et enkelt år på bakgrunn av overføring av kvote fra ett år til et annet. Dette kan være maksimalt 10% av den årlige kvoten.

**SHU:** Det kan overføres inntil 10% av kvoten fra ett år til ett annet, etter søknad til styret.

### Tilbakemelding

Styret skal melde tilbake til jaktfeltene om resultatene av årets jakt, sett-hjort og sett-elg, gjennomsnittsvekter og lignende som kan stimulere til å følge opp hjorteviltforvaltningen.

## Finansiering


Administrasjon og gjennomføring av storviltjakta er innarbeidet i SHU`s budsjett. Ved siden av kostnader med utarbeidelse av driftsplan og nødvendige dokumenter, vil den årlige drift gi laget utgifter.

Egne midler

* Laget vil kreve en avgift pr. felt dyr som bidrag til administrasjon og drift.
* Inntekter av eventuelle gebyrer pga feilskyting kan gi et bidrag.

Midler fra viltfondet

* Bidrag til kontroll og veiing.
* Bidrag til innsamling av fellingsdata, registrering, ”Sett hjort”, ”Sett elg”-skjema etc.
* Utgifter til databehandling og kopiering.
* Bidrag til beiteregistrering og beiteforsterkende tiltak.
* Bidrag til bestandstelling i kommunalregi



******

1. -Rådyret- det lille storviltet, Andersen, Mysterud, Lund [↑](#footnote-ref-1)